אנדיז'ן

אנדיז'ן (באוזבקית: Андижон/Andijon; ברוסית: Андижан; בפרסית: اندیجان, תעתיק מדויק: אנדיג'אן) היא בירת המחוז המזרחי ביותר באוזבקיסטן, הקרוי על שמה. העיר שוכנת בדרום-מזרח עמק פרגנה, כ-270 ק"מ דרום-מזרחית לבירה טשקנט ובסמוך לגבול עם קירגיזסטן. היסטוריה אנדיז'ן היא אחת מהערים העתיקות ביותר בעמק פרגנה. מקובל לשער שהעיר הוקמה במאה השנייה לפני הספירה, בנתיב דרך המשי המפורסמת. אנדיז'ן היא מולדתו של באבור, מייסד האימפריה המוגולית. החל משנת 1876 ועד השתלטות הבולשביקים הייתה אנדיז'ן חלק מהאימפריה הרוסית. בשנת 1902 התרחשה באזור אנדז'ן רעידת אדמה שגרמה להרס כמעט מוחלט של כל הרובע העתיק בעיר. ב-13 במאי 2005 נעצרו באנדיז'ן 23 אנשי עסקים, שלפי טענת הממשלה היו חברים בארגון האסלאמיסטי "אקרמיה". בעקבות המעצר פרצו מהומות בעיר, ואלפי בני אדם צבאו על בניין העירייה. ממשלת אוזבקיסטן שלחה לעיר כ-5,000 שוטרים, ואלה דיכאו את המהומות בכוח. לפי הגרסה הרשמית של הממשלה נהרגו במהומות 169 איש. האופוזיציה טוענת שמספר ההרוגים קרוב ל-700. דמוגרפיה אוכלוסיית אנדיז'ן לפי אומדנים רשמיים אחרונים של אוזבקיסטן (נכון לתאריך 1 בינואר): על פי אומדן רשמי מתאריך 1 בינואר 2025, אוכלוסיית העיר מנתה 492,425 בני אדם, מה שהופך אותה לעיר הרביעית בגודלה באוזבקיסטן, אחרי טשקנט, נמנגן וסמרקנד. גלריית תמונות קישורים חיצוניים אנדיז'ן, באתר אנציקלופדיה בריטניקה (באנגלית) הערות שוליים